Diari Oficial de la Generalitat Valenciana


Sumari del DOGV 5601, del 18-09-2007 (2007/10829)

Informació pública de l'aprovació definitiva de la modificació puntual número 4/2007 de les normes subsidiàries de Planes (Alacant).
------------------------------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10461


Data del document
:   30-07-2007

Organisme emissor
:   Ajuntament de Planes

Tipus de document
:   Informació Pública

Descriptors 

:   * Planes
    * pla d'urbanisme
    * administració local

Informació pública de l'aprovació definitiva de la modificació puntual número 4/2007 de les normes subsidiàries de Planes (Alacant). [2007/10891]  
L'Ajuntament Ple de Planes, en la sessió celebrada el dia 26 juliol de 2007, va adoptar entre altres l'acord següent:  
Punt primer. Aprovació definitiva de la modificació puntual número 4/2007 de les normes subsidiàries de Planes.  
Antecedents  
Primer. El Ple de l'Ajuntament, en sessió ordinària celebrada el dia 5 de març de 2007, va acordar sotmetre a informació pública pel termini d'un mes la modificació puntual número 4/2007 d'ordenació detallada de les normes subsidiàries de Planes, i s'han publicat anuncis en el Diari Oficial de la Comunitat Valenciana número 5498, de data 25 d'abril de 2007, en el diari Informació d'Alacant del dia 14 de març de 2007 i en el tauler d'edictes municipal, a fi que poguera ser examinat per totes les persones que es consideraren afectades i pogueren formular totes les al·legacions o observacions, suggeriments o alternatives de planejament que es consideren oportunes.  
Segon. Transcorreguts els terminis d'informació abans citats no s'han presentat al·legacions.  
Tercer. L'objecte i finalitat de la present modificació es conté a les determinacions següents:  
Modificació del traçat del vial i de les alineacions del carrer del Blat, del terme municipal de Planes (Alacant).  
Atés que:  
Primer. La tramitació s'estima correcta, d'acord amb el que establixen l'article 83, 91 i 94 de la Llei 16/2005, de 30 de desembre, Urbanística Valenciana i article 223 del Decret 67/2006, de 19 de maig, Reglament d'Ordenació i Gestió Territorial i Urbanística.  
Segon. La documentació, de conformitat amb els articles 64 de la Llei Urbanística Valenciana i article 142 i següents del Reglament d'Ordenació i Gestió Territorial i Urbanística, s'estima adequada.  
Tercer. Quant a la justificació tecnicourbanística, objecte i fins, el mateix projecte conté una àmplia exposició en les memòries informatives i justificatives, normes i plans, per la qual cosa es fa remissió expressa a tal document.  
Quart. Si bé, l'article 83 de la Llei Urbanística Valenciana determina que durant el període de sotmetiment a informació pública, s'efectuaran negociacions i consultes amb els municipis confrontants i amb les administracions les competències i béns demanials de les quals resulten afectats, així com que se sol·licitarà informe dels distints departaments i òrgans competents de les administracions exigits per la legislació reguladora de les respectives competències, ha de precisar-se que l'objecte i fins de la modificació que s'escomet no afecta ni incidix en les determinacions urbanístiques dels municipis confrontants, ni afecta competències i béns demanials d'altres administracions públiques, ni modifica o altera competències o determinacions d'altres administracions públiques, per la qual cosa tals tràmits esdevenen innecessaris, ja que esta afecta a les determinacions d'ordenació detallada.  
Quint. Que quant a la competència de l'òrgan per a l'aprovació definitiva, ha d'estar-se a l'article 22.2.c de la Llei 7/1985, de 2 d'abril, Reguladora de les Bases de Règim Local, segons la redacció donada per la Llei 11/1999, de 21 d'abril, i 57/2003, de 16 de desembre, de modificació de la Llei 7/1985, en relació amb l'article 91 de la Llei Urbanística Valenciana, ja que consigna que és competència del Ple, a més indelegable, l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.  
Sext. Pel que fa a la majoria requerida per a la seua aprovació definitiva basant-se en l'article 47.3.i de la Llei 7/1985, de 2 d'abril, Reguladora de les Bases de Règim Local, segons la redacció donada per la Llei 11/1999, de 21 d'abril, i la Llei 57/ 2003, de 16 de desembre, és necessari el vot favorable de la majoria absoluta del nombre legal de membres de la corporació.  
Per tot això, al parer de l'informador, és procedent que s'eleve a l'Ajuntament Ple, l'adopció del següent Acord:  
Primer. Aprovar definitivament la modificació puntual número 4/2007 de les normes subsidiàries de Planes.  
Segon. Remetre a la conselleria de Territori i Vivenda el projecte aprovat definitivament de modificació puntual d'ordenació detallada de les normes subsidiàries de Planes, així com l'expedient administratiu instruït, als efectes de mera constància.  
Tercer. Publicar íntegrament el present acord aprovatori en el Diari Oficial de la Comunitat Valenciana, així com en el tauler d'anuncis i en el Butlletí Oficial de la Província d'Alacant, de conformitat amb el que disposa l'article 104 de la Llei 16/2005, de 30 de desembre, Urbanística Valenciana, i indicar que, segons l'article 107 de l'esmentada Llei, els plans entren en vigor, i són immediatament executius a tots els efectes, als 15 dies de la publicació de la resolució aprovatòria amb transcripció de les seues normes urbanístiques i restants documents amb eficàcia normativa.  
Entrada en vigor  
La present modificació entrarà en vigor després de la publicació del seu text íntegre en el Butlletí Oficial de la Província d'Alacant, i una vegada haja transcorregut el termini previst en l'article 65.2 de la Llei 7/1985, de 2 d'abril, Reguladora de les Bases de Règim Local.  
Planes, 30 de juliol de 2007.- L'alcalde: Francisco Javier Sendra Mengual.